open-index/open-wikipedia-markdown huggingface dataset:
Midtlinjeskift

**Midtlinjeskift** er sjelden tilstand hvor hjernens oppfattelse av kroppens senterlinje skiftes mot enten høyre, venstre, opp eller ned, og etterhvert resulterer i en rekke synsforstyrrelser. Som regel er midtlinjeskiftet et resultat av en kraftig hjernerystelse, et slag eller nakkesleng i forbindelse med bilulykker, men man kan være uheldig og få et midtlinjeskift bare ved å få en hard fotball i bakhodet. Man er mer utsatt dersom slaget skjer i nær tilknytning til synsbarken i hjernen (visuell cortex) hvor hjernens synsbehandling foregår.

Midtlinjeskift ble oppdaget og kartlagt av den amerikanske optometristen William Padula.

## Mekanismer
Pasienter med midtlinjeskift vil ofte være konstant svimle og fortelle at synet deres virker uklart og tåkete, selv om vanlige synstester vil vise at man har helt perfekt syn. Årsaken til at pasientene opplever synet som uklart er at sidesynet ikke lenger sammenfaller med skarpsynet. Midlinjeskiftet skyldes en skade i den ene av de to hjernehalvdelene hvor behandling av informasjonen fra sidesynet skjer. Hvor stor skaden er sammenfaller med hvor kraftig skiftet mot siden blir, og ettersom sidesynet er en svært viktig komponent for kroppens balanse vil uoverensstemmelsen mellom de to synsinntrykkene gjøre at pasienter som regel «lener seg bort» fra den skadde siden.

## Symptomer

*Svimmelhet og kvalme.
*Dårlig kroppsholdning, balanse og gange. Pasienten kan eksempelvis lene seg bak på helene, fremover eller mot den ene siden når den går, står eller sitter.
*Mange pasienter vil hevde at horisonten ikke er vannrett, at gulvet er skjevt, at vegger er skjeve eller at stillestående objekter ser ut til å bevege seg.
*Dårlig koordinasjon.

## Behandling
Midtlinjeskift kan behandles av optometrister ved hjelp av spesielt tilpassede yoked-prismebriller som midlertidig endrer hjernens oppfatning av midtlinjen tilbake til det som faktisk er midten av kroppen. Av og til må man kombinere bruken av prismebrillene med synstrening, og prismebrillene må kanskje tilpasses etterhvert som pasienten blir bedre.

Noen pasienter merker rask forbedring bare ved å ta på seg prismebrillene, og vil fremdeles ha effekt en god stund etter at brillene tas av. Slike pasienter kan etterhvert gå i lengre og lengre perioder uten å bruke brillene, og ha god effekt. Andre merker liten forandring, og må i tillegg trene mye i flere måneder for at midtlinjen skal skiftes tilbake og synet bli bra igjen.

Få optometrister kjenner til midtlinjeskift, og bare en håndfull optometrister i USA utdannes i det. Det finnes likevel eksempler på norske optometrister som har forsøkt å behandle tilstanden ved å følge de samme metodene, og i noen tilfeller har dette gitt svært gode resultater.

## Referanser


## Eksterne lenker
* Padula Institute of Vision Rehabilitation » Post Trauma Vision Syndrome & Visual Midline Shift Syndrome
Fjuk Sportsklubb

**Fjuk Sportsklubb** (stiftet 6. juli 1933) er et tidligere idrettslag fra Blaker i Sørum kommune. Fjuk Sportsklubb ble slått sammen med Blaker Idrettslag i 1951. 

## Idretter
Idrettene som ble drevet i Fjuk Sportsklubb var fotball, friidrett, håndball, langrenn, skihopp og skøyter.

## Fjuk stadion
Fjuk stadion ble anlagt i 1933–1935 og var i bruk helt frem til 1963. Banen ble brukt til skøyteløp vinterstid (fra 1950 til 1955) og fotball sommerstid. Den første fotballkampen på Fjuk stadion ble spilt 1. september 1935 mellom Fjuk Sportsklubb og Finstadbru B. 

## Fjukbakken
Fjuk Sportsklubb hadde også egen hoppbakke hvor det fra 1930-tallet til 1950-tallet ble arrangert både kretsrenn og distriktrenn.

## Kilder
* Blaker Idrettslag (1997). *Blaker Idrettslag 75 år 1922-1997*. Aurskog: PDC
Brunhodetanagar

**Brunhodetanagar** (*Tangara gyrola*) er en fugl i slekten *[[Tangara (slekt)|Tangara]]* i familien tanagarer.

## Utbredelse
Den forekommer i Bolivia, Brasil, Colombia, Costa Rica, Ecuador, Fransk Guyana, Guyana, Nicaragua, Panama, Peru, Surinam, Trinidad og Tobago, Venezuela.

## Referanser


## Eksterne lenker
* 
* 
* Birdlife Species Factsheet: ''Tangara gyrola''. Besøkt 2013-10-19.
* IBC - The Internet Bird Collection: ''Tangara gyrola''. Besøkt 2013-10-19.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2013-10-19.
Liste over nordiske fjell med størst primærfaktor

Av de høyeste toppene i Norden og de med størst primærfaktor, ligger mange i Grønland. Ikke mange av de med størst primærfaktor ligger i egentlige Skandinavia.

Listen er laget som en sorterbar liste. Ved å klikke på pilsymbolene i kolonneoverskriftene kan listen sorteres på ulike måter:

* Alfabetisk ved å klikke på pilsymbolet i navnekolonnen.
* Høydesortert ved å klikke på pilsymbolet i høydekolonnen.
* Primærfaktorsortert innenfor et administrativt område (kommune, fylke/län eller land) ved å klikke på pilsymbolet for det administrative området.
* Høydesortert innenfor et administrativt område ved først å klikke på pilsymbolet i høydekolonnen og dernest klikke på pilsymbolet for det administrative området.

Det er ønskelig at det er referanse til verdiene i hver artikkel.

## Se også
* Liste over skandinaviske fjell med størst primærfaktor
* Liste over norske fjelltopper med størst sekundærfaktor

## Eksterne lenker
* Peakbagger.com
Vegemite

**Vegemite** er et salt pålegg som er laget av gjærekstrakt (et biprodukt fra ølbrygging), salt, vitaminer og grønnsaksekstrakt.

## Eksterne lenker
*
Aornon

**Aornon** (gresk: Ἄορνον) var et orakel i antikkens Hellas som var lokalisert i Thesprotia i en grotte kalt for Kharonion (Χαρώνειον ἄντρον eller χάσμα; «Kharons grotte»), i moderne tid gitt navn i latinisert utgave som *[[Charonium]]* (gruppe av grunnleggende partikler som består av par av kvarker og antikvarker) og som ga fra seg giftig damp. 

Navnet på grotten, Kharons grotte, reflekterte troen i gresk mytologi på at det var inngangen til Hades eller til Tartaros, en særskilt avgrunn i underverden. Kharon var navnet på fergemannen som brakte de døde over elven Akheron (eller Styx) til underverden og til de dødes bolig. 

I en egen versjon av myten reiste Orfeus til Aornon for å komme seg inn i underverden for å gjenvinne sin døde hustru Eurydike.

## Referanser
TV-aksjonen 2013

**TV-aksjonen 2013** var den 40. TV-aksjonen i rekken og ble arrangert den 20. oktober 2013. Den ble gjennomført til inntekt for Nasjonalforeningen for folkehelsen og deres arbeid for å bedre livskvaliteten for de som er rammet av demens under slagordet *«Dagene som forsvinner»*. Programledere for sendingen den 20. oktober var Haddy Njie, som ledet sin fjerde TV-aksjon, og Jan Petter Saltvedt som ledet for første gang. Erik Thorstvedt var med for tredje gang, men denne gangen som auksjonarius under sendingen. Dagen etter TV-aksjonen ble det meldt at det hadde blitt samlet inn 224,2 millioner kroner, dermed er rekorden fra TV-aksjonen 2012 slått.

## Referanser


## Eksterne lenker
* NRKs nettsted om TV-aksjonen
«Pollo»-ulykken

**«Pollo»-ulykken** inntraff ombord i tankskipet MT «Pollo» mens det lå ved kai i Kristiansand 5. november 1970. Skipet var under ombygging og reparasjon ved Kristiansands mekaniske verksted, og fikk installert nytt brannslukningsanlegg i maskinrommet. Under dette arbeidet kom en sveiser i skade for å bevege en hendel som utløste CO<sub>2</sub>-anlegget. Gassen strømmet inn i maskinrommet der mellom 50 og 60 arbeidere jobbet, og fortrengte oksygenet. 12 arbeidere ble kvalt og 39 ble skadet i ulykken. Stor innsats av røykdykkere fra Kristiansand brannvesen medvirket til at ikke enda flere mistet livet.

Tekstilkunstneren Else Marie Jakobsen har laget et billedteppe til minne om «Pollo»-ulykken. Teppet henger på Kristiansand brannstasjon.

Skipet ble bygget i 1960 og gitt navnet Mobil Apex. I 1969 begynte det å brenne i maskinrommet mens skipet lastet bensin og nafta ved oljeterminalen i Saint Croix. Én mann omkom og skipet ble ansett som totalt tap. Vraket ble kjøpt av skipsreder Svend Foyn Bruun som fikk det slept til Norge hvor det ble reparert ved Kristiansands mekaniske verksted. Det ble omdøpt til «Pollo». Etter brannen i Kristiansand ble skipet solgt og omdøpt en rekke ganger; I 1977 til «Redsea Venture», 1980 til «Ciron», 1984 til «Auma», 1985 til «Izara», og i 2005 ble det omdøpt til «Espadon» og antatt brukt som flytende lager. Skipet er i dag dekommisjonert.

## Litteratur
* 
* 

## Referanser


## Eksterne lenker
* 
* Agderkultur: Else-Marie Jakobsens bildeteppeutstilling til Kirkefestspillene 2003 i Kristiansand (s. 3)
* Mobil Apex - (1960–1969) – Bilder av «Pollo» i forskjellige navnedrakter
Pages (1981-album)

***Pages*** er det tredje, og siste, albumet av det amerikanske bandet Pages. Albumet er bandets andre selvtitulerte (Pages fra 1978 som det første).

På dette tidspunktet var Pages redusert til et rent studioprosjekt, der kun Richard Page og Steve George (og John Lang, som et såkalt «assosiert medlem» som tekstforfatter) utgjorde de faste bandmedlemmene. Øvrige musikere på albumet bestod av innleide sessionmusikere fra det berømte og høyt aktede studiomiljøet i Los Angeles på den tiden.

To singler ble sluppet fra albumet (forøvrig de eneste to låtene produsert av Bobby Colomby), men ingen av dem kom seg inn på den amerikanske singellista Billboard Hot 100.

Året etter utgivelsen la trioen ned Pages, og startet Mr. Mister.

## Eksterne lenker
*
Tjäktjahjälmen

**Tjäktjahjälmen** er et fjell nord for Kebnekaise i svensk Lappland. Fjellet ligger øst for Tjäktjavagge (Čeakčavággi) ved dalmunningen til Stuor Reaiddávággi.
Toppen rager 1876 moh. Tjäktjahjälmens topp er forbundet med en lavere topp, *Knivkammen* (1851 moh.), via en skarp egg med flere mindre topper mot øst.

Tjäktjahjälmen kan bestiges fra Sälkastugorna ved å følge dalen mellom Tjäktjahjälmen og Gaskkasnjunni opp til skaret ved isbreen. Derfra går man nordover opp på eggen og følger så denne mot toppen fra øst.

## Se også
* Liste over fjell i Skandinavia

## Fotnoter


## Referanser




## Eksterne lenker
* Tjäktjahjälmen 1906 , sueciaalpina.se
Symfoniske danser (Rakhmaninov)

***Symfoniske danser***, op. 45, er en orkestersuite i tre satser, komponert av Sergej Rakhmaninov i 1940. Dansene er representative for Rakhmaninovs senere stil, med sine mange skiftende harmonier og mystiske klanger (eksempelvis ved å benytte et utradisjonelt orkesterinstrument som altsaksofon i 1. sats. Dette skulle bli Rakhmaninovs aller siste verk, fullført tre år før han døde.

## Satser
# *Non allegro*
# *Andante con moto* (Tempo di valse)
# *Lento assai - Allegro vivace - Lento assai. Come prima - Allegro vivace*

## Referanser
Sveinung Stensland

**Sveinung Stensland** (født 1972) er en norsk farmasøyt og politiker (H) fra Haugesund.

## Bakgrunn
Sveinung Stenslands far Karl Johan Stensland var i en årrekke en av KrFs mest profilerte politikere i Haugesund. I 2007 meldte han overgang til Høyre. Hans mor Aud Stensland var lærer ved Lillesund skole, hvor Sveinung selv har vært elev. Han har to søsken. Han er gift med Solveig Stensland, og de har tre sønner.

Stensland gikk naturfaglinjen ved Vardafjell videregående skole og deretter farmasistudiet ved Universitetet i Oslo. Han ble uteksaminert som cand.pharm i 1997. Etter studiene avtjente han førstegangstjenesten i Forsvarets sanitet ved Forsvarets farmasøytiske laboratorium 1997–1998. Han var regionsjef i Apotek 1  2000–2011.

## Politiske verv
* Leder i Tysvær Høyre 2002–2005
* Nestleder i Rogaland Høyre 2004–2006
* Leder Haugesund Høyre 2006–2008
* Leder i Rogaland Høyre 2012–2016

## Folkevalgte verv
* Medlem av kommunestyret i Haugesund 2007–2013 (gruppeleder 2007–2011)
* Medlem av Rogaland fylkesting 2007–2013 (Gruppeleder 2011–2013 og Leder av administrasjonsutvalget )
* 1. vararepresentant til Stortinget for Rogaland Høyre 2013–2017, fast møtende stortingsrepresentant for helse- og omsorgsminister Bent Høie.
* Representant nr 8 fra Rogaland til Stortinget, 2017–2021

## Stortingskomitéer
* 2021&ndash;2025: 2. nestleder i Justiskomiteen
* 2017&ndash;2021: 2. nestleder i Helse- og omsorgskomiteen
* 2013&ndash;2017: Medlem av Helse- og omsorgskomiteen

## Referanser


## Eksterne lenker
* 
*
Kitty Strand

**Kitty Rigmor Strand** (født 21. juli 1947, død 1. desember 2001) var en norsk lege, forsker og politisk aktivist. I 1970-årene var hun sentral i ml-bevegelsen og i kvinnebevegelsen.

Strand satt i ledelsen for Marxist-Leninistiske Grupper, forløperen til AKP(m-l). Da partiet ble stiftet i 1973 var hun medlem av sentralkomiteens arbeidsutvalg fram til 1976. Hun var en av de som hadde mest innflytelse på utviklingen av bevegelsens kvinnepolitikk.

Strand var en av initiativtagerne da Kvinnefronten ble dannet i 1971–1972. Som lege og aktivist ble hun en forgrunnsfigur i den nye kvinnebevegelsens kamp for selvbestemt abort.

Som lege arbeidet hun blant annet i Askim og på Stovner, men hadde sin viktigste arbeidsplass på Mødrehygienekontoret.

Etter at Mødrehygienekontoret ble nedlagt, utdannet hun seg til forsker. Hun ble deretter tilknyttet Institutt for allmenmedisin i Oslo, og tok doktorgrad på emnet *graviditet og arbeid*.

Kitty Strand døde av kreft, 54 år gammel. I 2015 utga hennes datter, fotokunstneren Nina Strand, en bok om moren. I tilknytning til lanseringen av boken, som bar tittelen *Dr. Strand*, ble det også holdt en fotoutstilling. Nina Strand hadde arbeidet med dette fotoprosjektet i fem år.

## Referanser


## Eksterne lenker
* Minneord i ''Tidsskrift for Den norske lægeforening'' (besøkt 19. oktober 2013)
Filosofiåret 1590

**Filosofiåret 1590** er en oversikt over hendelser, utgivelser og personer med tilknytning til filosofi i 1590.

## Hendelser

## Publikasjoner
**A Book to Burn* (焚書), et filosofisk verk av Li Zhi

## Fødsler
*26. juli – Johannes Crellius (Jan Crell, John Crell), polsk og tysk teolog (død 1633)
*27. august - Ferruccio Baffa Trasci, italiensk katolsk biskop, teolog og filosof (død 1656)
*1590/98 - Torquato Accetto, italiensk filosof og forfatter (død 1640)

## Dødsfall
*ca. 1590 - Felice Figliucci, italiensk humanist, filosof og teolog (født ca. 1525)
## Se også
*Filosofi på 1500-tallet
Klaverkonsert nr. 4 (Rakhmaninov)

**Klaverkonsert nr. 4 i g-moll**, op. 40, er den siste av Sergej Rakhmaninovs klaverkonserter. Den ble fullført i 1926, men den versjonen som oftest er å høre er den 3. revisjonen fra 1941. Konserten fikk sin premiere i Philadelphia 18. mars 1927, med Rakhmaninov selv som solist og Philadelphia Orchestra under ledelse av Leopold Stokowskij. Konserten skiller seg betydelig fra de andre tre ved at den er mer moderne i formen, blant annet med innslag av jazz.

Konserten er i tre satser:

#*Allegro vivace*
#*Largo*
#*Allegro vivace*
Paris Bordone

**Paris Bordone** (født 5. juli 1500 i Treviso, død 29. januar 1570 i Venezia) var en italiensk maler fra Venezia virksom i renessansen. På tross av at han hadde studert med Tizian hadde han trekk av manierismens kompleksitet og provinsialismens vigør.

## Liv og virke
### Bakgrunn
Paris Bordone ble født i Treviso, men flyttet til Venezia som ungdom og var en kort stund i lære hos Tizian. Han utdannet seg videre gjennom studiet av Giorgiones og Palma Vecchios verk. 

### Maler
Fra 1520 og utover er det malerier av Bordone, blant de «Den hellige familie» i Firenze og «Den hellige familie med Katarina av Alexandria» i Eremitasjen.

Han virket foruten i Venezia i andre norditalienske byer som Vicenza, Crema, Genova og Torino, samt, på kong Frans I av Frankrikes invitasjon i Paris (1538), også i Augsburg. Hans verker derfra er imidlertid gått tapt.

Hans virtuost dyktige stoffskildring fremtrer i såvel hans portretter som i hans religiøse og mytologiske bilder.

Den store maleriet «En fisker overleverer til dogen den hellige Markus' ring» (Akademiet i Venezia) er blitt ansett som tidens vakreste seremonibilde. I Skandinavia er Bordone representert med en duk «Jupiter og Io» i Göteborgs konstmuseum og et dobbeltportrett i samlingen på Nivaagaard.

## Referanser


## Eksterne lenker
* Om Paris Bordone, fra National Gallery (engelsk)
Høstlyng

**Høstlyng** (*Erica vagans*) er en busk som tilhører lyngfamilien. 

Den kan bli opptil 60&nbsp;cm høy. Stenglene er glatte. De linjeformede bladene sitter i kranser på fire–fem. Blomstene er klokkeformede og  2,5–3,5&nbsp;mm store. Blomsterfargen er lilla, rosa eller hvit, og blomstene sitter i tette, bladrike klaser. Pollenknappene er sjokoladebrune og stikker ut av blomsten. Den vokser i tørr hei og åpen skog på sur jord. Utbredelsen omfatter Cornwall i Storbritannia, Irland, Vest-Frankrike og Nord-Spania.

Høstlyng er en populær prydplante med mange kultivarer.

## Litteratur
* 

## Eksterne lenker
*
Forsand Idrettslag

**Forsand Idrettslag**, stiftet 18. november 1971, holder til i Forsand kommune i Rogaland. Klubben har grupper for fotball, håndball og trim og turn, og har også aktiviteter innen orientering. Forsand IL disponerer Skogabakke grasbane på Byrkjeland, grusbane ved Forsand skole på Fossanmoen, samt Forsand idrettshall. Innen fotball har klubben lag i aldersbestemte klasser samt seniorlag for menn i 5. divisjon. Klubben har også lag i aldersbestemte klasser i håndball.

## Fotball - tabell 2015
### Tabell 2015

## Eksterne lenker
* Hjemmeside
* Aftenposten: 67 år og aktiv fotballspiller (19. oktober 2013)
Caenolethrus

***Caenolethrus*** er en nybeskrevet slekt av biller som hører til familien hjortebiller (Lucanidae) i gruppen skarabider (Scarabaeoidea). Det er bare kjent én art fra Sør-Amerika.

## Utseende
En liten, svart hjortebille. Hannens kjever er lite forstørrede. Pronotum har rundede sider og en dyp, oval grop i midten som strekker seg fra bakkanten nesten til framkanten. Pronotum er kantet med gylne skjell, det er også noen slike i midtgropen. Dekkvingene er kraftig punkterte med noen glatte lengdelister, også disse kantet med gylne skjell.

## Utbredelse
Arten er bare kjent fra et lite område i det sentrale Chile.

## Systematisk inndeling
Arten ble tidligere plassert i slekten *[[Sclerostomus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Sclerostomini]]*
******* Slekten *Caenolethrus* Grossi & Paulsen, 2009
******** *[[Caenolethrus varasi]]* (Nagel, 1932)

## Eksterne lenker
* 
* Generic Guide to New World Scarabid Beetles – ''Caenolethrus''
* Bildegalleri
Amneidus

***Amneidus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea). Det er bare kjent én art.

## Utseende
En liten (13-15 millimeter), avlang, mattsvart hjortebille. Hannens kjever er knapt merkbart forstørrede. Hodet er grovt punktert bak fasettøynene. Pronotum er omtrent rektangulært med litt rundet bakkant og framskytende forhjørner.

## Levevis
Arten har trolig larver som lever i jorda.

## Utbredelse
Den er bare kjent fra Réunion i Indiahavet.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Nigidiini]]*
******* Slekten *Amneidus* Coquerel, 1866
******** *[[Amneidus godefroyi]]* Coquerel, 1866

## Eksterne lenker
* 
* Bildegalleri
* Oversikt over artene
Filosofiåret 1562

**Filosofiåret 1562** er en oversikt over hendelser, utgivelser og personer med tilknytning til filosofi i 1562.

## Hendelser

## Publikasjoner

## Fødsler
*ca. 1563 – Johannes Althusius, tysk jurist og kalvinistisk politisk filosof (død 1638)
*ca. 1570 – Abraham Cohen de Herrera (Alonso Nunez de Herrera eller Abraham Irira), portugisisk religiøs filosof og kabbalist (død ca. 1635)
 
## Dødsfall


Fil:JohannesAlthusius.png|Johannes Althusius ca. 1563-1638
Oksøy-Ryvingen landskapsvernområde

Oksøy-Ryvingen landskapsvernområde omfatter den ytre skjærgården mellom Mandal og Kristiansand. Området er vernet for å ta vare på både fugle- og dyreliv, og naturtypen kystlynghei. Dette er en naturtype som er kulturpåvirket, og det forutsettes skjøtsel i form av slått, beite og/eller avsviing for å motvirke gjengroing.

Noen av øyene er også vernet som naturreservater, blant andre Oksø, Songvår, Valløy og Slettingen. Her er det ferdselsforbud fra 15. april til 15. juli. Flere av øyene er statlig sikret som friluftslivsområder.

## Referanser


## Eksterne lenker
* Informasjonsplakat
Symfoni nr. 1 (Rakhmaninov)

**Symfoni nr. 1 i d-moll**, op. 13, er en symfoni komponert av Sergej Rakhmaninov i 1895. Verket ble skrevet mellom januar og oktober i komponistens Ivanovka-residens i Russland. Premieren skjedde i St. Petersburg 28. mars 1897, og var en total katastrofe for Rakhmaninovs del. Dette av to sentrale grunner: For det første hadde ikke orkesteret fått øvd nok, samt at Aleksandr Glazunov gjorde en slett jobb som dirigent. Natalia Satina − Rakhmaninovs senere kone − mente bestemt at Glazunov stilte beruset på scenen, men dette har aldri blitt bekreftet. Den dårlige mottakelsen verket fikk, ledet Rakhmaninov inn i en langvarig depressiv periode, og han kom ikke ut av denne før suksessen med den andre klaverkonserten fire år senere. Til tross for den dårlige mottakelsen symfonien fikk ved premieren, blir den i dag sett på som en dynamisk representasjon av den store russiske tradisjonen.

Partituret har følgende besetning: Tre fløyter, to oboer, to klarinetter i B, to fagotter, fire horn i F, tre trompeter i B, tre tromboner, tuba, pauke, basstromme (ikke i 3. sats), cymbaler, triangel (kun i sats 2 og 4), skarptromme, tam-tam (kun i 4. sats) og stryk.

Symfonien er i fire satser:

#*Grave - Allegro ma non troppo*
#*Allegro animato*
#*Larghetto*
#*Allegro con fuoco*

## Eksterne lenker
*
Ivanovka (eiendom)

**Ivanovka** () er en eiendom i nærheten av Tambov, Russland, og var i perioden 1890–1917 sommerresidensen til den russiske komponisten Sergej Rakhmaninov. Eiendommen var eid av familien Satin, Rakhmaninov-familiens aristokratiske slektninger, og mange av Rakhmaninovs tidligste verker ble skrevet her. I 1982 ble stedet omgjort til museum.

## Eksterne lenker
* Rakhmaninovs tid ved Ivanovka
Fauchalds gate (Oslo)

**Fauchalds gate** (1-11, 2-8) er en gate i bydel Frogner i Oslo. Den går fra Industrigata til Schultz' gate. Gaten fikk sitt navn i 1879 og er oppkalt etter bonde og stortingsmann Peder Jensen Fauchald (1791–1856).

## Kilder
*  

## Eksterne lenker
*
Dinonigidius

***Dinonigidius*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Små til middelsstore (15-29 millimeter), nesten sylindriske, rødbrune til svarte hjortebiller. Oversiden er ganske tett og kraftig punktert. Hannens kjever (mandibler) er kraftige med en lang, litt krummet, nesten loddrett pekende oppover tann midt på. Hodets bakhjørner er tilbaketrukne.

## Utbredelse
Artene er utbredt i det sørlige India (Tamil Nadu) og på Sri Lanka.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Nigidiini]]* Jakobson, 1911
******* Slekten *Dinonigidius* de Lisle, 1974
******** *[[Dinonigidius ahenobarbatus]]* de Lisle, 1974 - Tamil Nadu
******** *[[Dinonigidius bartolozzii]]* Paulsen, 2016 - Sri Lanka

## Kilder
* Paulsen, M.J. (2016) A new species of *Dinonigidius* de Lisle from Sri Lanka (Coleoptera: Lucanidae). *Insecta Mundi*. Paper 955. 0484: 1-4. http://digitalcommons.unl.edu/cgi/viewcontent.cgi?article=1954&context=insectamundi&sei-redir=1&referer=http%3A%2F%2Fwww.bing.com%2Fsearch%3Fq%3DDinonigidius%26src%3DIE-SearchBox%26FORM%3DIENTSR#search=%22Dinonigidius%22
## Eksterne lenker
* 
* Bildegalleri
* Oversikt over artene
Vibes gate (Oslo)

**Vibes gate** (1-31, 2-26) er en gate i bydel Frogner i Oslo. Den går fra Bogstadveien til Fagerborggata. Gaten fikk sitt navn i 1879 og er oppkalt etter adelsmann, offiser og riksstattholder Johan Vibe (1634–1710) og stattholder Ditlev Vibe (1670–1731).

Gateløpet går fra sørvest til nordøst parallelt med og mellom Rosenborggata og deler av Industrigata. Førstnevnte gate følger et høydedrag sørøst for Vibes gate, og kryssende gater østfra fremviser et slakt fall ned mot Vibes gate. På eldre bilder ses også bergknauser på østsiden, ikke minst i området sør for Ole Vigs gate, men disse ble jevnet ut da murgårder ble oppført mot slutten av 1800-tallet. Før den tid fantes det en rekke trehus langs gaten, som da lå i utkanten bebyggelsen. Per 2022 gjenstår bare en villa i bakgården bak nr. 26A.

Det meste av bebyggelsen langs gaten er murgårder fra slutten av 1800-tallet, men det finnes enkelte gårder fra etter århundreskiftet, og den nyeste (nr. 25) er fra 1986. Stiluttrykket er for det meste nyrenessanse, og fasadene er med enkelte unntak nær opp til det opprinnelige. For det meste dreier det seg om boliggårder (ev. kontorer) med forretninger i gateetasjen; helt i nordøst tynnes forretningsinnslaget ut.

## Bygninger langs gaten

## Referanser




## Litteratur
* 
* Oslo byleksikon: Vibes gate
* 

## Eksterne lenker
*
Norsk Forms Hederspris

**Norsk Forms Hederspris** ble delt ut årlig av Norsk Form «til personer eller institusjoner som har gjort en utmerket innsats for å fremme kvalitet, kunnskap og omdømme innen design og arkitektur». Prisen heter nå DOGA-merket for design og arkitektur. 
## Prismottakere
* 1994: Bergen kommune
* 1995: Kjell Lund, sivilarkitekt 
* 1996: Åse Kleveland
* 1997: Christian Norberg-Schulz, sivilarkitekt, professor 
* 1998: Torgeir Mjør Grimsrud, møbelprodusent 
* 1999: Alf Bøe, mag.art.
* 2000: Inge Langlo, møbelprodusent
* 2001: Fretex
* 2002: Bjørn A. Larsen og Thorbjørg Rygh, interiørarkitekter og industridesignere 
* 2003: Statens vegvesen
* 2004: Bjarne Aasen, landskapsarkitekt 
* 2005: Snøhetta, arkitektkontor
* 2006: Helly Hansen, tekstilindustriselskap
* 2007: Helsebygg Midt-Norge, for St. Olavs hospital 
* 2008: Think, elbilprodusent 
* 2009: Svein Hatløy, grunnlegger av Bergen Arkitektskole 
* 2010: Jorunn Veiteberg, kunst- og designkritiker 
* 2011: Laerdal Medical, produsent av medisinsk utstyr 
* 2012: Grete Smedal, interiørarkitekt 
* 2013: Håkon Wium Lie, informatiker

## Eksterne lenker
*
Kvalifisering til EM i fotball 1992

**Kvalifiseringsspillet til [[EM i fotball 1992]]** var uendret fra fire år tidligere. Lagene var fortsatt gruppert i sju grupper med fire eller fem lag i hver gruppe. Både  og  vant sine grupper og kvalifiserte seg til sluttspillet. Den tidligere Sovjetunionen deltok i sluttspillet med et samlet mannskap under navnet «Samveldet av uavhengige stater (SUS)». Etter sluttspillet ble unionen også oppløst på fotballbanen, og de 15 tidligere sovjetrepublikkene dannet sine egne landslag. Jugoslavia ble utestengt fra sluttspillet på grunn av borgerkrigen i landet. Den offisielle grunnen var sikkerhetshensyn, og Jugoslavias sluttspillplass gikk i stedet til , som kom på andreplass i Jugoslavias kvalifiseringsgruppe. 

 måtte nok en gang bli hjemme, men leverte likevel sin hittil beste prestasjon i en EM-kvalifisering. Høydepunktet var den flotte seieren over  på Ullevaal. Norge klarte også å bite godt fra seg mot  og Sovjetunionen, og Egil Olsens mannskap endte til slutt på tredjeplass i gruppa. Det er også verdt å merke seg at Færøyene, som deltok i EM-kvalifiseringen for aller første gang, sjokkerte fotballverden ved å slå Østerrike i sin første kamp. 

## Grupper

**Gruppe 1** 
 
*Den siste kampen mellom Albania og Spania ble avlyst.* 

**Gruppe 2** 
 

**Gruppe 3** 
 

**Gruppe 4** 
 

*Jugoslavia ble utestengt fra sluttspillet. Danmark fikk den ledige plassen.* 

**Gruppe 5** 
 

**Gruppe 6** 
 

**Gruppe 7**
Paolo Boselli

**Paolo Boselli** (født 18. juni 1838 i Savona i kongedømmet Sardinia, død 10. mars 1932 i Roma) var en italiensk jurist og politiker for det historiske høyre. Boselli var Italias statsminister fra 1916 til 1917.

Boselli studerte jus i Torino. Han var medlem av Italias deputertkammer fra 1870 til 1921, da han ble utnevnt til senator.

Paolo Boselli hadde akkurat fylt 78 år da han i 1916 tiltrådte som leder av Italias regjering. Som statsminister etterfulgte han Salandra som hadde måttet gå av etter de italienske tapene under Trentino-offensiven i juni 1916. Paolo Boselli måtte selv gå av som statsministeren etter Italias tap under slagene ved Isonzo i 1917.

Boselli skrev en biografi over geologen Lorenzo Pareto, var forfatter av juridisk litteratur og av nasjonaløkonomiske skrifter. Han mottok Annunziataordenen i 1916.

## Referanser
Erik Loe (leder)

**Erik Loe** (født 1957) er en norsk næringslivsleder og fotballeder. Han ble født og vokste opp i Hokksund i Øvre Eiker, og spilte i barne- og ungdoms-årene fotball for Hokksund Idrettslag.

Han var daglig leder, partner og seniorrådgiver i reklamedelen av kommunikasjonsselskapet Dinamo.

På idrettsfronten var han styreleder i Stabæk Fotball i tolv år fram til 2006 da han tiltrådte stillingen som visepresident i Norges Fotballforbund (NFF). Han var også konstituert generalsekretær i 2009, i tiden mellom oppsigelsen av Karen Espelund og utnevnelsen av Paul Glomsaker. Han gikk av som visepresident i 2010, og ble i 2011 foreslått av Divisjonsforeningen som presidentkandiat, men sa seg uaktuell da påtalenemnda i NFF innstilte påtale mot han i forbindelse med den kontroversielle overgangen da Veigar Pall Gunnarson gikk til Vålerenga. Fire personer, sportsdirektør i Vålerenga, Truls Haakonsen, sportssjef i Stabæk, Inge André Olsen, styreleder i Stabæk Fotball AS, Lars Holter-Sørensen og Tor Q. Aaserød, styremedlem i Stabæk Fotball AS, sto tiltalt for grovt bedrageri med en strafferamme på seks års fengsel, og oppmerksomheten i pressen var enorm. Loe mente i vitneboksen at hele overgangssaken var bygget på løgn fra norske medier. Det ble full frikjennelse for de fire fremtredende fotballederne. 

Loe har også vært leder og medlem av valgkomiteen i Norsk Toppfotball, samt styremedlem i Fotball Media. Loe ble ansatt som administrerende direktør i Ullevaal Arena i 2014 og ble kommersiell direktør i NFF fra 2016. Etter at Loe hadde gått av som kommersiell direktør uttalte generalsekretær i NFF Pål Bjerketvedt i tidsskriftet Josimar at årsaken til Loes avgang var hans håndtering av en sponsorsak, NFF måtte i 2020 betale 150 000 i erstatning til Erik Loe for Bjerketvedts feilaktige uttalelse.

Erik Loe er nå (i 2023) seniorrådgiver i kommersiell avdeling hos NFF

## Referanser
Schultz’ gate (Oslo)

**Schultz’ gate** (1-37, 2-34) er en gate i bydel Frogner i Oslo. Den går fra Bogstadveien til Suhms gate. Gaten fikk sitt navn i 1879 og er oppkalt etter stortingsrepresentant og stortingspresident Niels Stockfleth Schultz (1780–1832).

## Referanser




## Litteratur
* Oslo byleksikon: Schultz’ gate
* 
* 

## Eksterne lenker
*
Kvalifisering til EM i fotball 1988

**Kvalifiseringen til [[EM i fotball 1988]]** forløp omtrent slik man kunne forvente. De eneste overraskelsene var at  gikk til sluttspillet på bekostning av , og at regjerende mester  ikke klarte å kvalifisere seg etter at de fleste stjernene fra fire år tidligere, deriblant Michel Platini, hadde lagt opp.  vant mot Frankrike på Ullevaal, men dette var også Norges eneste seier i kvalifiseringen, og Norge endte nok en gang sist i gruppa etter blant annet to tap mot .

## Grupper
**Gruppe 1**

**Gruppe 2**

**Gruppe 3**

**Gruppe 4**

**Gruppe 5**

**Gruppe 6**

**Gruppe 7**
Ole Vigs gate (Oslo)

**Ole Vigs gate** (1-29, 2-32) er en gate i bydel Frogner i Oslo. Den går fra Rosenborggata til Harald Hårfagres gate. Gaten fikk sitt navn i 1879 og er oppkalt etter skole- og folkeopplysningsmannen Ole Vig (1824–1857).

## Litteratur
* Oslo byleksikon: Ole Vigs gate
* 

## Eksterne lenker
*
Scarabaeini

* se systematisk inndeling

**Scarabaeini** er en gruppe av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Middelsstore til store (gjerne 15-30 millimeter), svært kraftige, svarte eller metallfargede biller. Hodet er skovlformet og bredt med brede tenner langs forkanten, kan ha noen små knøler i midten, men ikke lange horn. Pronotum er stort og hvelvet, ofte kraftig punktert. Dekkvingene er korte og brede, litt avflatede. Beina er meget kraftige og utviklet til effektive graveredskaper. Leggene (tibiae) er utvidete med butte tenner på yttersiden, mens føttene (tarsene) på forbeina er svært reduserte (kortere enn endesporen) eller kan mangle helt.

## Levevis
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

## Utbredelse
Slekten omfatter tallrike arter i Afrika og det sørlige Europa.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Scarabaeini Latreille, 1802
******* Slekten *[[Pachylomera]]* Griffith & Pidgeon, 1831 - to arter
******* Slekten *[[Pachysoma]]* MacLeay, 1821 - 13 arter
******* Slekten *[[Scarabaeus]]* Linnaeus, 1758 – 140 arter, 13 i Europa, flere underslekter
******** Underslekten *[[Ateuchetus]]* Bedel, 1892 - 8 arter, 6 i Europa
******** Underslekten *[[Escarabaeus]]* Zídek & Pokorný, 2011 - 7 arter
******** Underslekten *[[Kheper]]* Janssens, 1940 - 22 arter
******** Underslekten *[[Pachylosoma]]* Zídek & Pokorný, 2008 - bare én art
******** Underslekten *[[Scarabaeolus]]* Balthasar - 27 arter
******** Underslekten *[[Scarabaeus]]* (i snever forstand) - 28 arter, 7 i Europa
******** Underslekten *[[Sceliages]]* Westwood, 1837 - 7 arter

## Eksterne lenker
* 
* Fauna Europaea Web Service Version 2.4 (2011) Utbredelsesdatabase over europeiske dyr
Filosofiåret 1571

**Filosofiåret 1571** er en oversikt over hendelser, utgivelser og personer med tilknytning til filosofi i 1571.

## Hendelser
## Publikasjoner
## Fødsler
* 27. desember – Johannes Kepler, tysk matematiker, astronom, astrolog og naturfilosof (død 1630)
* Giulio Cesare Lagalla, italiensk filosof og lege (død 1624)
* James Perrot, politiker og filosofisk forfatter fra Wales (død 1636)
* ca. 1572 – Mulla Sadra (Sadr al-din Shirazi), persisk filosof (død 1640) 
* ca. 1572 – Bartholomäus Keckermann, tysk forfatter, kalvinist teolog og filosof (død 1609)

## Dødsfall


Fil:Portrait Confused With Johannes Kepler 1610.jpg|Johannes Kepler 1571-1630

Fil:Bartholomaeus Keckermann.jpg|Bartholomäus Keckermann ca. 1572-1609


## Se også
*Filosofi på 1500-tallet
Phanaeini

* se systematisk inndeling

**Phanaeini** er en gruppe av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Stort sett middelsstore, høyt hvelvede, korte og kraftige gjødselbiller. Mange har friske metalliske farger, andre er svarte. Særlig hannene har gjerne horn og utvekster av ulike slag på hodet og pronotum, noe som gjør denne gruppen til ganske spektakulære insekter. Dekkvingene er korte og brede med dype lengdefurer.

## Levevis
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

## Utbredelse
Gruppen er utbredt i Mellom- og Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Phanaeini MacLeay, 1819
******* Slekten *[[Bolbites]]* Harold, 1868 - bare én art
******* Slekten *[[Coprophanaeus]]* Olsoufieff, 1924 - 45 arter
******* Slekten *[[Dendropaemon]]* Perty, 1830 – 26 arter
******* Slekten *[[Diabroctis]]* Gistl, 1857 - 3 arter
******* Slekten *[[Gromphas]]* Brullé, 1837 - 5 arter
******* Slekten *[[Homalotarsus]]* Janssens, 1932 - én art
******* Slekten *[[Megatharsis]]* Waterhouse, 1891 - én art
******* Slekten *[[Oruscatus]]* Bates, 1870 - 2 arter
******* Slekten *[[Oxysternon]]* Laporte de Castelnau, 1840 - 11 arter
******* Slekten *[[Phanaeus]]* Macleay, 1819 - 58 arter
******* Slekten *[[Sulcophanaeus]]* Olsoufieff, 1924 - 15 arter
******* Slekten *[[Tetramereia]]* Klages, 1907 - én art

## Eksterne lenker
* 
* Fauna Europaea Web Service Version 2.4 (2011) Utbredelsesdatabase over europeiske dyr
Ungdomssymfoni (Rakhmaninov)

**Ungdomssymfoni i d-moll** er første sats fra en ufullført symfoni komponert av Sergej Rakhmaninov, datert 28. september 1891. Rakhmaninov hadde som intensjon å skrive en hel symfoni, men ble syk og kraftløs etter en iskald badetur i Matir-elven.

## Referanser
Solheimsviken stasjon

**Solheimsviken stasjon** ble tegnet av arkitekt Balthazar Conrad Lange og opprettet 1883 som *«Solheimsviken stoppested»* på Vossebanen i Solheimsviken i Bergen. Rundt 1910 ble stoppestedet oppgradert til stasjon, *«Solheimsvikens Jernbanestation»*. 

## Beliggenhet
Solheimsviken stasjon var første stopp på Vossebanen etter Bergen ''(gamle)'' stasjon og lå like nord for Danmarks plass. Stasjonen lå like ved Bergen Mekaniske Verksted (BMV) som ved overgangen til år 1900 hadde over 1500 arbeidere.

## Nedlegging
Stasjonen ble nedlagt 1913 da Bergen ''(nye)'' stasjon ble tatt i bruk. Derfra ble den nye linjen lagt i tunnel under Møllendal gravplass til Kronstad stasjon som lå 1 km lenger sørøst for Solheimsviken stasjon. Bygningen ble tatt i bruk som underpostkontor i 1938 og revet i 1961.

## Se også
*Se også Gamle Vossebanen som kjører damptogene som en publikumsåpen veteranjernbane på en del av strekningen for Vossebanen.
*Se også Bergen stasjon som er dagens jernbanestasjon.

## Referanser


## Eksterne lenker
Kvalifisering til EM i fotball 1984

**Kvalifisering til [[EM i fotball 1984]]** ble spilt i 1982 og 1983. Den største overraskelsen i kvalifiseringen var at  tok førsteplassen i sin gruppe på bekostning av . Det var også overraskende at de regjerende verdensmesterne Italia gjorde det usedvanlig svakt i EM-kvalifiseringen, og kom nest sist i sin gruppe.  hang lenge godt med i kvalifiseringen, og tok blant annet en flott seier over , men etter at Tom Lund la opp midtveis i kvalifiseringen kollapset det norske laget og endte nok en gang sist i gruppa. I gruppe 7 ble det en svært spennende avslutning.  så ut til å ha EM-billettene i boks, men da  vant hele 12-1 over  i sin siste kamp, gikk de foran nederlenderne på flere scorede mål.

## Grupper
### Gruppe 1

### Gruppe 2

### Gruppe 3

### Gruppe 4

### Gruppe 5

### Gruppe 6

### Gruppe 7
Sisyphini

* se systematisk inndeling

**Sisyphini** er en gruppe av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

## Utseende
Middelsstore (gjerne ca. 1 centimeter), mer eller mindre svarte biller. Fargen blir ofte skjult av tørr møkk som dekker mye av overflaten. Hodet er rundet uten horn eller utvekster, dekkvingene ganske korte og brede, de dekker ikke bakkroppsspissen. Gruppen utmerker seg særlig med svært lange bein, spesielt mellom- og bakbeina er kraftig forlengede.

## Levevis
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder. Disse billene er oppkalt etter den greske sagnhelten Sisyfos, som ble straffet av gudene ved at han måtte rulle en tung stein opp en bakke, men aldri greie å fullføre dette.

## Utbredelse

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Stammen Sisyphini Mulsant, 1842
******* Slekten *[[Neosisyphus]]* Müller, 1942 – 22 arter
******* Slekten *[[Nesosisyphus]]* Vinson, 1946 – fire arter
******* Slekten *[[Sisyphus]]* Latreille, 1807 – 36 arter, én art i Europa:
******** *[[Sisyphus schaefferi]]* (Linnaeus, 1758)

## Eksterne lenker
* 
* Fauna Europaea Web Service Version 2.4 (2011) Utbredelsesdatabase over europeiske dyr
Niibbáš

**Niibbáš** er et fjell nord for Kebnekaise i svensk Lappland. Fjellet ligger mellom de øst-vest-gående dalene Kaskasavagge og Unna Reaiddávággi.
Fjellsidene til Niibbáš er meget bratte, og bestigning av fjellet krever fjellklatring.

## Se også
* Liste over fjell i Skandinavia

## Fotnoter


## Referanser
Nikolaj Zverev

**Nikolaj Sergejevitsj Zverev** (, født 1832 i Volokamskk ved Moskva i Russland, død 12. oktober 1893) var en russisk pianist og pedagog ved konservatoriet i Moskva, og er spesielt kjent for å ha vært musikklærer for Sergej Rakhmaninov og Aleksandr Skrjabin.

## Referanser
Amazonske språk

**Amazonske språk** er et samlebegrep for de indianske språka som snakkes i Amazonasbekkenet. Dette er ei heterogen gruppe språk som tilhører ulike familier uten påvist genetisk tilknytning til hverandre. Noen av dem har likevel enkelte trekk til felles som følge av kontakt mellom de ulike familiene, og av denne årsaken snakker enkelte forskere om «det amazonske språkområdet».

## Språkfamilier
De største språkfamiliene i Amazonas er:
*Tupianske språk
*Makro-jê-språk
*Karibiske språk
*Arawakspråk
*Panotakananske språk
*Tukanoanske språk

I tillegg er det ei rekke mindre språkfamilier og isolerte språk.

## Litteratur
*
*
Filosofiåret 1478

**Filosofiåret 1478** er en oversikt over hendelser, utgivelser og personer med tilknytning til filosofi i 1478.

## Fødsler

|-
|align=center|1478 ||Fenruar || 7. || Thomas More(Sankt Thomas More) || engelsk || advokat, forfatter,sosialfilosof og statsmann  ||align=center|57 ||align=center|1535 || 

|ca. 1476-1478 || || || Girolamo Fracastoro || italiensk || lege, humanist, filosof og astronom ||align=center|ca. 74-77 ||align=center|1553 || 
|}
## Bildegalleri

Portrait of Thomas More by Hans Holbein d. J. in the Frick Collection.jpg|Thomas More(1478–1535)
Fracastoro.jpg|Girolamo Fracastoro(ca. 1478–1553)


## Referanser
Diffuser

En **diffuser** er i bilteknisk sammenheng en integrert del av bilens understell som er spesielt utformet for å forbedre bilens aerodynamiske egenskaper. Diffuseren forbedrer overgangen mellom den raske luftstrømmen under bilen og den betydelig langsommere frittstrømmende luften rundt bilen forøvrig. Dette foregår ved å gi luftstrømmen under bilen et område hvor den kan redusere hastigheten og ekspandere, og dermed redusere strømningsseparasjon og luftmotstand. I tillegg akselererer luftstrømmen foran diffuseren, noe som bidrar til økt marktrykk og nedoverkraft.

## Eksterne lenker
* 
* Mulsanne's Corner: What is a Diffuser?
Eilean Donan

**Eilean Donan** (skotsk-gælisk: *Eilean Donnain* («øya Donnán)» er en liten tidevannsøy med et tilhørende festning i Loch Duich i det vestlige skotske høylandet. Den ligger rundt en kilometer fra den lille landsbyen Dornie. Øya og festningen fikk landforbindelse ved en buet gangbro i 1932 forbindelse med at slottet ble restaurert og åpnet for publikum. Festningen og øyas pittoreske beliggenhet gjør at det er mye brukt som motiv i fotografier, filmer og TV-produksjoner.

Eilean Donan er en del av Kintail National Scenic Area, som en av 40 i Skottland. I 2001 var det kun registret en innbygger på øya, mens ved folketellingen i 2011 ikke var registret noen faste beboere der.

## Historie
Eilean Donan er oppkalt etter Donnán of Eigg, en keltisk martyr, i 617. Han skal ha etablert en kirke på øya, men det er ikke funnet noen spor etter denne. 

Festningen ble grunnlagt på 1200-tallet og ble et støttepunkt for den skotske klanen Mackenzie og deres allierte Macrae. Tidlig på 1700-tallet førte Mackenzies' deltakelse i Jakobittopprørene til at festningen ble ødelagt i 1719 av kongens flåte.

Slik festningen og bygningene står nå, er et resultat av oberstløytnant John Macrae-Gilstrap rekonstruksjons- og restaureringsarbeider i årene 1912 til 1932.


Fil:Eilean Donan plan 1.png|Forsvarsmuren på 1200-tallet dekket det meste av øya
Fil:Eilean Donan plan 2.png|Et mindre, lukket slott på 1400-tallet og flere bygninger på 1500-tallet
Fil:Eilean Donan plan 3.png|Tilføyelse av en bastion på slutten av 1500-tallet
Fil:Eilean Donan Castle Map 1887.svg|Skisse over ruinene før rekonstruksjon og restaurering
Fil:Eilean Donan plan 4.png|Etter restaureringen og rekonstruksjonen på 1900-tallet


## I populærkulturen
Slottet og øya har vært innspillingssted til en rekke filmer, deriblant *[[The Private Life of Sherlock Holmes]]* (1970), *[[Highlander]]* (1985), *[[Mio, min Mio]]* (1987), BBCs miniserie *[[Oliver's Travels]]* (1995), *[[Loch Ness (film)|Loch Ness]]* (1996), *[[Kuch Kuch Hota Hai]]* (1998),  *[[The World Is Not Enough]]* (1999), *[[Kandukondain Kandukondain]]* (2000), ** (2007), *[[Made of Honor]]* (2007).

Festningen er omslagsbildet på Secret Garden-albumet *[[Dreamcatcher]]* (2000).

Fil:Eilean Donan Castle Panorama.jpg|Slottet sett fra sør
Fil:Eilean Donan castle - 95mm.jpg|Sett fra vest
Fil:EileanDonanCastleBridge.jpg|Sett fra gangbroen
Fil:EileanDonanInsideView.jpg|Fra borggården
Fil:Eilean Donan at Dusk.jpg|Slottet ved solnedgang


## Referanser


## Eksterne lenker
*
Silje Borgersen

**Silje Kristine Borgersen** (født 26. november 1995) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Geithus Idrettslag.

Oktober 2014 tok hun sin første offisielle NM-medalje i senior-sammenheng, og ble også første jente fra Eiker som tar en medalje i et norsk junior- eller senior-mesterskap på skøyter. Da hun klatret opp øverst på pallen i tidenes første enkeltdistanse-NM i fellesstart. Hun vant foran sølvvinneren Henriette Lilløy Bruun, Sandefjord SK og bronsemedaljevinneren Therese Verheyleweghen, Båstad IL. Frida van Megen (Fana IL) var riktignok først i mål, men ble senere diskvalifisert da hun hadde gjort en ureglementert kryssing av banemarkeringen under fellesstarten.

Hun er søskenbarn til de tidligere skøyteløperne Odd Borgersen og nåværende syklist Reidar Borgersen.

## Personlige rekorder i hurtigløp på skøyter
Oppdatert 19. okt. 2013.

## Referanser




## Eksterne lenker
* 
*  Profil på SpeedskatingResults.com (personlige rekorder og resultater)
*  Profil på Effesport.nl (noen resultater)